ན་ཞེས་སྨྲ་བ་འདི་ཇི་འདྲ་ཞིག་ཡིན་ཨང་ཞེས་རྗེས་
འབྲངས་ལ་མ་རངས་པའི་ཚིག་གོ །
གཉིས་ པ་ ནི། ། ཕྱི་ དོན་ མ་ བཤིག་ པའི་ བློ་ འཚུབ་མི་དགོས། །དོན་ སྨྲ་ སྡེ་
གཉིས་ རྣམས་ དགྱེས་ དགྱེས་ མཛོད་ཅིག ། །རང་ རིག་ མ་ ཡིན་ ཀྱང་ ཚད་ གཞལ་
འཐད་པས། །རྣམ་རིག་སྨྲ་བ་ཀུན་དགྱེས་དགྱེས་མཛོད་ཅིག །རང་མཚན་མ་གྲུབ་
ཀྱང་རྟེན་འབྲེལ་བཀྲ་བས། །ཤར་གསུམ་མཁན་པོ་ཀུན་དགྱེས་དགྱེས་མཛོད་ཅིག
གསལ་སྟོང་མི་འགལ་བས་གཟུང་ཡང་ཆོག་གི །སློབ་བཤད་རྒྱུད་འཛིན་རྣམས་
དོགས་ཆུང་མི་དགོས། །ཀ་ནས་དག་ན་ཡང་བཟང་ངན་འཐད་པས། །རིག་འཛིན་
ཞིག་ པོ་རྣམས་བཟང་ ཞེན་ མི་དགོས། །བཅོས་ནས་བསྒོམས་ན་ཡང་ ལྷན་ སྐྱེས་
འཆར་བས། ། །རྟོགས་ལྡན་རྒན་པོ་རྣམས་ཨུ་ཚུགས་མི་དགོས། །ཡོད་མེད་སྤྲོས་
བྲལ་དེ་ཁས་བླངས་ཆོག་པས། །རྟོག་གེ་མགོ་མཁྲེགས་རྣམས་ཚབ་ཚུབ་མི་བྱེད། །
ཅེས་སོ། །
དོན་ནི། ཐ་སྙད་དུ་ཕྱི་དོན་ཡོད་ཀྱང་རང་བཞིན་གྱིས་མ་གྲུབ་པ་ཁས་ལེན་
- 216 -

ལྟ་མགུར་ཨ་མ་ངོས་འཛིན་གྱི་འགྲེལ་པ།
པ་མི་འགལ་བས། དོན་སྨྲ་སྡེ་གཉིས་དགོས་མེད་ཀྱི་དོགས་པ་མ་མཛད་པར་ཁོ་བོ་
ཅག་རང་བཞིན་མེད་པ་གནས་ལུགས་སུ་འདོད་པ་འདི་ལ་ཐུགས་དགྱེས་དགྱེས་
མཛོད་ཅིག ཁ་ནང་ཁོ་ནར་བལྟ་བས་འཛིན་རྣམ་ཡན་ལག་གར་བ་མེད་ཀྱང་ཚད་
མས་ཡུལ་གཞལ་བར་འཐད་པས་རྣམ་རིག་སྨྲ་བ་ཀུན་དགྱེས་དགྱེས་མཛོད་ཅིག །
རང་ངོས་ནས་མ་གྲུབ་ཀྱང་སྣང་ཙམ་དུ་བྱ་བྱེད་འཐད་པས་ཤར་གསུམ་མཁན་པོ་
ཀུན་དགྱེས་དགྱེས་མཛོད་ཅིག །རང་ངོས་ནས་མ་གྲུབ་ཀྱང་སྣང་ཙམ་དུ་སེམས་ཀྱི་
གསལ་ སྟོང་ གཉིས་ མི་ འགལ་ བར་ གཟུང་ཆོག་པས། སློབ་བཤད་ རྒྱུད་ འཛིན་
རྣམས་དོགས་ཆུང་མི་དགོས། དོན་དམ་པར་བཟང་ངན་མེད་ཀྱང་སྣང་ ཙམ་དུ་
བཟང་ངན་འཐད་པས། རིག་འཛིན་ཞིག་པོ་རྣམས་བཟང་ཞེན་མི་དགོས།
ཀྱི་གནས་ཚུལ་རིགས་པས་གཏན་ལ་ཕབས་ཏེ་བཅོས་ནས་བསྒོམས་ན་ཡང་འོད་
སེམས་
གསལ་ཕྱག་རྒྱ་ཆེན་པོ་འཆར་བས། ཀར་འབྲུག་གི་རྟོགས་ལྡན་རྒན་པོ་རྣམས་
སེམས་མ་བཅོས་པ་ཁོ་ན་བསྒོམས་དགོས་ཞེས་ཨུ་ཚུགས་བྱེད་མི་དགོས། རྟག་
ཆང་
ད་ཀྱི་མཐའ་གཉིས་དང་བྲལ་བ་དེ་གནས་ལུགས་སུ་ཁས་བླངས་ཆོག་པས་ཐང་
སག་པའི་རྟོག་གེ་པ་དམ་པའི་མགོན་ལ་མི་བསྟེན་པའི་མགོ་མཁྲེགས་རྣམས་མ་
རིག་པའི་གདོན་ གྱིས་ཟིན་པའི་ཚབ་ ཚུབ་མ་ བྱེད་ པར་ ཡང་དག་ པའི་ ལམ་ ལ་
ཞུགས་ཤིག་ཅེས་འདོམས་པའོ། །
གསུམ་པ་ནི། འོན་ཀྱང་གཞུང་ལུགས་ལ་སྦྱངས་པ་ཆུང་རྣམས། ཐ་སྙད་
སྦྱོར་ཚུལ་ཞིག་མ་མཁྱེན་ཡིན་སྲིད། ཁོ་བོ་ཁྱེད་ཅག་ལ་མི་གུས་མ་ལགས། །ཕོག་
ཐུག་བྱུང་ན་ནི་ བཟོད་པར་མཛོད་ཅིགག །ཅེས་སོ། །དོན་ནི། དེང་དུས་ས་ རྙིང་ ཀཪ་
འབྲུག་སོགས་ཚད་མའི་གཞུང་ལ་སྦྱངས་པ་ཆུང་བས་ཐ་སྙད་སྦྱོར་ཚུལ་མ་མཁྱེན་
- 217 -

མཁྱེན་བརྩེའི་འོད་སྣང་ལས། ཨ་ཆི་ཐུ་ནོ་མན་ཧན་དུ་འབོད་པའི་གསུང་སྐོར།
པའི་དབང་གིས་སྐྱོན་བྱུང་བ་ཡིན་པའང་སྲིད་ལ། ཁོ་བོ་ཁྱེད་རྣམས་ལ་མ་གུས་པ་
ནི་མ་ལགས་ཏེ། ཆོས་སྤོང་གི་ལས་ཇི་བཞིན་དུ་ཤེས་པའི་ཕྱིར། འོན་ཀྱང་ཟབ་
དོན་སྨྲས་པའི་ཞར་ལ་གྲུབ་མཐའི་སྐྱོན་ལྷོངས་པས་ཕོག་ཐུག་བྱུང་ན་བཟོད་པར་
མཛོད་ཅིག་པའོ། །
།
གསུམ་པ་རང་ཉིད་ཀྱིས་ཟབ་མོ་རྟེན་འབྱུང་ཇི་ལྟར་བཙལ་བའི་ཚུལ་ལ་
གསུམ། གཞུང་ གང་ ལ་ བརྟེན་ ནས་ བཙལ་ བ། བཙལ་ནས་ རྙེད་ པ། རྙེད་ པའི་
བཀའ་དྲིན་རྗེས་སུ་དྲན་པའོ། །དང་པོ་ནི། ཁོ་བོ་ཀུན་ཤེས་ཀྱི་ཤར་པོ་མིན་ཡང༌།།
ཕ་མེད་གཞུང་ལུགས་ཀྱི་རྟ་ཕོ་བཟང་པོར། །རྟག་སྦྱོར་གུས་སྦྱོར་གྱིས་བཞོན་ཚུལ་
མཁས་པས། །གཅིག་རྡུགས་འཕྲང་ལས་ནི་ཐར་པར་རེའོ། །ཞེས་སོ། །
།
དོན་ནི། ཁོ་བོ་རོལ་པའི་རྡོ་རྗེ་འོད་གསལ་མངོན་གསུམ་དུ་མཐོང་བའི་བློ་
གྲོས་ཀྱི་ལུས་སྟོབས་རྫོགས་པའི་ཤར་པོ་མིན་ཡང་། ཕ་མེས་ཀླུ་སྒྲུབ། ཡབ་རྒྱལ་ ་
བ་གཉིས་པའི་གཞུང་ལུགས། དྲིན་ཅན་བླ་མའི་མན་ངག་གི་རྟ་ཕོ་བཟང་པོར།
གུས་རྟག་གི་སྦྱོར་བས་བཞོན་ཚུལ་ལ་མཁས་པས། མཁས་རློམ་རྣམས་ཚིག་དོན་
པ་
ཤེས་ཀྱང་། ཉམས་ལེན་གྱི་ཚེ་ལས་ཉོན་གྱི་འཕྲང་དམ་པོ་གཅིག་པུ་དེར་རྡུགས་པ
སྟེ་ ཐོགས་ པས་ ཐར་ དཀའ་ བའི་ འཕྲང་ ལས་ མྱུར་ དུ་ ཐར་ པར་ རེ་ཞེས་པའོ། །
གཉིས་པ་ནི། འཚོལ་དགོས་མི་འདུག་སྟེ་འཚོལ་མཁན་རང་ཡིན། །བདེན་པར་མི་
ཞེན་ཏེ་རྫུན་པ་ཉིད་ཡིན། །རྫུན་པ་མི་འགོག་སྟེ་བདེན་པ་རང་ཡིན། །ཆད་མིན་
རྟག་མིན་ལ་ངལ་གསོས་ཆོག་གོ །ཞེས་སོ། །
།
དོན་ནི། འོད་གསལ་ལྷན་ཅིག་སྐྱེས་པའི་ཡེ་ཤེས་དེ་ཕྱི་རོལ་ནས་འཚོལ་
དགོས་མི་འདུག་སྟེ། འཚོལ་མཁན་ཁོ་རང་དང་དབྱེར་མེད་པའི་ཕྱིར། རྟེན་འབྲེལ་
-218-

ལྟ་མགུར་ཨ་མ་ངོས་འཛིན་གྱི་འགྲེལ་པ།
རྣམས༌ལ་སྣང་ཙམ་མ་གཏོགས་བདེན་པར་མི་ཞེན་ཏེ། རྫུན་པ་ཡིན་པའི་ཕྱིར།
སྣང་ཙམ་ཐ་སྙད་དུ་མི་འགོག་སྟེ། དོན་དམ་པར་མེད་ཀྱང་། སྣང་ཙམ་དུ་བྱ་བྱེད་
འཐད་པས་བདེན་པ་སྟེ་མི་བསླུ་བའི་ཕྱིར། ཐ་སྙད་དུ་ཡོད་པས་ཆད་པ་ཡང་མ་
ཡིན། དོན་དམ་དུ་མེད་པས་རྟག་པའང་མ་ཡིན་ལ། སྤྲོས་པ་མཐའ་དག་དང་བྲལ་
བའི་དབྱིངས་འོད་གསལ་ལས་མི་གཡོ་བར་ངལ་གསོས་པས་ཆོག་པའི་ཕྱིར་ཞེས་
པའོ། །
གསུམ་པ་ནི། ཨ་མ་མ་མཐོང་ཡང་མིང་ཙམ་ཞིག་གིས། །ཕ་མ་དྲིན་ཅན་དེ་
ཡུན་ རིང་ སྟོར་བ། ། །གན་ན་འདུག་པ་བཞིན་འཕྲད་པར་སྣང་གི །ཀླུ་སྒྲུབ་ཡབ་
སྲས་དེ་བཀའ་དྲིན་ཆེའོ། །བློ་བཟང་གྲགས་པ་དེ་བཀའ་དྲིན་ཆེའོ། །དྲི་ཅན་བླ་མ་
དེ་བཀའ་དྲིན་ཆེའོ། །བཀའ་དྲིན་གསོ་ཐབས་སུ་ཨ་མ་མཆོད་དོ། །ཞེས་སོ། །
དོན་ནི། ཨ་མ་འོད་གསལ་སྟོང་པ་ཉིད་བདེན་པར་མངོན་སུམ་དུ་མ་མཐོང་
ཡང་མིང་ཙམ་བརྡ་ཙམ་དུ་ཕ་བདེ་བ་ཆེན་པོའི་ཡེ་ཤེས་དང་། མ་འོད་གསལ་ཆོས་
སྐུ་གཉིས་ཡུན་རིང་སྟེ་ཐོག་མེད་ནས་སྟོར་བ། བླ་མའི་མན་ངག་གིས་མནན་ཏེ་
འགྲམ་ན་འདུག་པ་བཞིན་འཕྲད་པར་སྣང་བས། ཀླུ་སྒྲུབ་ཡབ་སྲས། རྗེ་བླ་མ། རྩ་
བའི་བླ་མ་རྣམས་བཀའ་དྲིན་ཆེའོ། །བཀའ་དྲིན་གཟོ་བའི་ཐབས་སུ་ཨ་མ་འོད་
གསལ་སྐྱེ་མེད་དེ་བདེ་ཆེན་ཡེ་ཤེས་ཀྱིས་བསྒོམས་ཏེ་འབྲས་བུའི་མྱང་འདས་མྱུར་
དུ་ མངོན་དུ་ བྱས་ པ་ ལ་བརྟེན་ནས་འགྲོ་བའི་དོན་རྒྱ་ཆེར་འགྲུབ་པས་རྒྱལ་བ་
མཐའ་དག་མཉེས་པའི་མཆོད་པ་བྱ་ཞེས་པའོ། །
གསུམ་པ་མཇུག་གི་དོན་ལ་གསུམ། དགེ་བ་བསྔོ་བ། ལྟ་བ་རྙེད་པ་ལ་ཡི་
རང་བ། སྦྱར་བྱང་སྨོས་པའོ། །དང་པོ་ནི། སྐྱེ་མེད་བརྗོད་བྲལ་གྱི་ཨ་མ་རྒན་མོ། །
- 219 -

མཁྱེན་བརྩེའི་འོད་སྣང་ལས། ཨ་ཆི་ཐུ་ནོ་མན་ཧན་དུ་འབོད་པའི་གསུང་སྐོར།
རིག་པའི་བུ་ཆུང་དང་ལྷན་ཅིག་འཛོམས་ནས། །ཀུན་བཟང་སྤྱོད་པ་ཡི་དགའ་སྟོན་
ཆེན་པོས། །མ་རྒན་འགྲོ་བ་ཀུན་གཏན་བདེར་འཁྲིད་དོ། །ཞེས་སོ། །
དོན་ནི། འདི་ལྟར་བཤད་པའི་དགེ་བས་དོན་དམ་པར་སྐྱེ་བ་མེད་པར་
མངོན་སུམ་དུ་རྟོགས་པ་ལྟར་བརྗོད་དུ་མི་ནུས་པས་ཨ་མ་རྒན་མོ་མའི་འོད་གསལ་
དེ་དང་། སྟོང་པ་ཉིད་ཀྱི་དོན་རིག་པའི་བུའི་འོད་གསལ་གཉིས་དབྱེར་མེད་དུ་
འདྲེས་ནས་གང་སྣང་བདེ་སྟོང་གི་རྣམ་རོལ་དུ་འཆར་བའི་ཀུན་བཟང་སྤྱོད་པའི་
དགའ་སྟོན་ཆེན་པོས་མ་རྒན་འགྲོ་བ་ཀུན་གཏན་བདེ་ཟུང་འཇུག་གི་དགའ་ཚལ་
ཆེན་པོར་འཁྲིད་པར་ཤོག་ཅིག་པའོ། །
གཉིས་པ་ནི། ཨེ་མ་ལ་རོལ་པའི་རྡོ་རྗེ། །ཨ་འོ་ལ་སྐྱིད་པའི་རྐང་བྲོ། །འོ་
ན་ལ་འདི་རུ་བརྡུངས་ནས། །ཨ་ཧོ་ལ་དཀོན་མཆོག་མཆོད་དོ། །ཞེས་སོ། །དོན
ནི། ཨེ་དང་མ་གཉིས་ཀྱིས་མཚོན་པའི་བདེ་སྟོང་གི་ཡེ་ཤེས་ལ་རྟག་ཏུ་རོལ་བའི་
ཟུང་འཇུག་གི་རྡོ་རྗེ། ཨ་དང་འོ་གཉིས་ཀྱིས་མཚོན་པའི་གཏན་བདེའི་སྐྱིད་པའི་གོ་
འཕང་ཐོབ་ནས་གཞན་དོན་དུ་ཟུང་འཇུག་གི་རྐང་བྲོ། འོ་ན་ལ་འདི་ རུ་སྟེ་སྣོད
བཅུད་ཀུན་ལ་བརྡུངས་ཏེ་ཐ་མལ་གྱི་སྣང་ཞེན་མཐར་བསྐྲད་ནས་འགྲོ་བ་ཀུན་
འདྲེན་པའི་ཐབས། ཨ་ཧོ་ལ་གསུམ་གྱིས་མཚོན་པའི་སྒྲ་འོད་ཟུང་གསུམ་གྱི་ཆོས་
བསྟན་ཏེ་མྱུར་དུ་འཁོར་བ་མཐའ་དག་གདོང་ནས་སྤྲུགས་ཏེ་རྒྱལ་བ་དགྱེས་པའི་
ཐབས་ལ་འབད་ཅེས་པའོ། །
གསུམ་པ་ནི། ཞེས་ཨ་མ་ངོ་ཤེས་ཀྱི་རྫུན་ཚིག་བྲག་ཅའི་སྒྲ་དབྱངས་འདི་
ཡང་དབུ་མ་ཆེན་པོ་ལ་ལྷག་པར་མོས་པའི་ལྕང་སྐྱ་རོལ་པའི་རྡོ་རྗེས་སྤྲུལ་པའི་
གནས་མཆོག་རི་བོ་རྩེ་ལྔཪ་སྨྲས་པའི་ཡེ་གེ་པ་ནི་དགེ་སློང་དགེ་ལེགས་ ནམ་
- 220 -

ལྟ་མགུར་ཨ་མ་ངོས་འཛིན་གྱི་འགྲེལ་པ།
མཁའོ། །ཞེས་སོ། །དོན་ནི། ཨ་མ་འོད་གསལ་ཆོས་སྐུ་མངོན་སུམ་དུ་རྟོགས་པའི་
མཐུས་སྣང་ཙམ་དུ་ཇི་བཞིན་སྟོང་པའི་རྟེན་འབྱུང་བྲག་ཅའི་སྒྲ་དབྱངས་འདི་ཡང་
དབུ་མ་ཆེན་པོ་ཐལ་འགྱུར་བའི་ལུགས་མཆོག་རྣལ་འབྱོར་བླ་མེད་དང་ཟུང་དུ་
འཇུག་པའི་གནས་ལ་ལྷག་པར་མོས་པ་ཞེས་སོགས་གཞན་རྣམས་གོ་སླའོ། །
སྨྲས་པ། དུས་གསུམ་མཆོག་ཏུ་དགེ་བའི་དངོས་པོའི་ནོར་འཛིན་ཁྱོན་ལས
ལེགས་ འཁྲུངས་ སྟོབས་ བཅུའི་ ཡོངས་ འདུ་ ས་ བརྟོལ་ གཡུར་ ཟའི་དྲིས། །སྲིད་
འདིའི་ལྔ་བདོའི་ནག་ཀླུང་སྟུག་པོའི་ཉེས་པའི་ཚོགས་འཇོམས་འགྲོ་བའི་བླ་མ་བུ་
རམ་ཤིང་པའི་རྒྱལ་ཚབ་ཆེ། །མཁྱེན་པའི་ཡེ་ཤེས་འཆི་བ་མེད་པའི་རྫིངས་རིང་ལྟོ་
བར་མདོ་དང་སྔགས་ཀྱིས་ལེགས་པར་བཤད་པའི་ནོར་བུའི་ཚོགས། །སྟོང་ཉིད་
སྙིང་རྗེ་གཉིས་སུ་མེད་པའི་སྒྲོན་མེ་ས་གསུམ་སྐྱབས་གཅིག་རྗེ་བཙུན་བླ་མ་དང་
པོའི་མགོན། །གང་དེའི་ལེགས་བཤད་རྒྱུད་མང་ཁྲོལ་བའི་གླུ། །སྐལ་བཟང་རྣ་
བར་སྙན་པ་ཚངས་པའི་གསུང་། །ཆེས་ཆེར་རྨོངས་པའི་འགྲོ་ལ་བྲག་ཅའི་སྒྲ། །
མཁས་ རློམ་ གླང་ པོའི་ སྙིང་ ལ་ ཚེར་མ་བཞིན། །ཆུ་ཀླུང་གཅིག་ལས་རྣག་ ཁྲག་
བདུད་རྩི་སོགས། །སྣ་ཚོགས་དུ་མར་》སྣང་བཞིན་དོན་བྱེད་པ། །ཀུན་རྫོབ་འཁྲུལ་
བའི་ ཆོས་ ཀུན་ དོན་ དམ་ དབྱིངས། །མ་རྙེད་དབུ་མའི་ལམ་བཟང་ མངོན་ སུམ་
བསྟན། །སྐད་གཅིག་ཙམ་ལ་རྒྱ་ཆེན་ཤེས་བྱའི་མཐའ། །འཇལ་ནུས་ཟབ་ཡངས་
ཐུགས་ཀྱི་རྒྱ་མཚོ་ཆེར། །འོད་གསལ་ཆོས་སྐུའི་རི་བོང་འཛིན་པའི་གཟུགས། །མི
འཆར་ ལྐོག་ ཏུ་ གྱུར་ དེ་ དེ་ ག་ རེ། །བདེ་ སྟོང་ དབྱེར་ མེད་ ལངྐའི་ བདག་ པོའི་
གཟུགས། །བློ་ལྡན་སྙིང་གི་རིན་ཆེན་རྩིག་ངོས་ལ། །ཤར་ཚེ་བདག་ཡིད་ཧ་ནུ་མནྫ
གང༌། །དགའ་བའི་ཟློས་གར་བསྒྱུར་ལ་ཅི་ཡང་བྲེལ། །ཆོས་བརྒྱད་འབོད་གྲོགས་
-221-

མཁྱེན་བརྩེའི་འོད་སྣང་ལས།
ཨ་ཆི་ཐུ་ནོ་མན་ཧན་དུ་འབོད་པའི་གསུང་སྐོར།
འཕྲུལ་གྱི་ཉེར་དྲངས་པའི། །དམ་པའི་ཆོས་ཀྱི་སིཏྟ་དོར་བྱས་ནས། །འདིར་སྣང་
རི་དྭགས་སྙེགས་ལ་ལེགས་བཤད་འདིས། །མི་ཕན་བྱང་བསྟན་ཕུག་པར་ཉི་ཟེར་
བཞིན། །དཔལ་ ལྡན་ སྟོབས་ བཅུའི་ རྩལ་ འཆང་ འདྲེན་ པ་ ཀུན། །ཀུན་ དགའི་
ལེགས་བཤད་སྤེལ་ཕྱིར་རྒྱལ་བའི་སྲས། །སྲས་བཅས་ཀུན་གྱི་གཙུག་ན་མཐོ་བའི་
ལྷ། །ལྷ་ མཆོག་ཧེ་རུ་ཀ་དཔལ་གསུམ་ལྡན་གར། ཁྱོད་ཀྱི་ལེགས་ བཤད་ ཟབ་
བརླིང་རྒྱ་མཚོའི་མཐའ། །བདག་ཡིད་ཀརྐ་ཊ་ཡིས་འཇལ་ནུས་ཅི། །དེ་ལྟ་མོད་ཀྱི་
དམ་ པས་ བསྐུལ་ བའི་ ངོར། །འཇམ་ དབྱངས་ བླ་ མའི་ དགོངས་ དོན་ ཇི་ བཞིན་
བཀོད། །གྲགས་ སྐམ་ སྲིད་ པའི་ རྩེ་ མོར་ མངོན་ མཐོ་ ཡང་། །ལེགས་ བཤད་
དགོངས་དོན་འབྱེད་པའི་སྤོབས་པ་ཕྲ། །བསྟན་འཛིན་མ་ལ་ཡར་སྐྱེས་ཕལ་པ་
ཡིས། །ཧ་རི་ཙནྡན་ཁོ་བོར་བསྒྲུན་ནུས་མིན། །དགེ་འདིས་ལེགས་བྱས་འཆི་མེད་
ཉལ་འགྲོའི་ཚོགས། །ཐུབ་བསྟན་རྙོག་པའི་དྲི་མ་དྲུངས་ཕྱུང་སྟེ། །འགྲོ་ཀུན་རྣམ་
དཀར་དགེ་ཚོགས་གངྒཱ་དང་། །ལྷན་ཅིག་ཀུན་མཁྱེན་རྒྱ་མཚོར་འཇུག་གྱུར་ཅིག །
སྟོབས་བཅུ་མངའ་བའི་བློ་གྲོས་རྣམ་པར་རྒྱལ་བའི་ཁང་བཟང་དམ་པ་རུ། །མདོ་
རྒྱུད་གཞུང་ལུགས་འཆི་བ་མེད་པའི་དཔལ་ལ་རྣམ་ཀུན་དབང་བསྒྱུར་ཅིང་།
རྒོལ་ལྷ་མིན་གཡུལ་ལས་རྣམ་ རྒྱལ་ གྲགས་པ་ སྲིད་གསུམ་ཁྱབ་མཛད་པའི། །
གསེར་ཞུན་འཆང་བའི་བསྟན་པ་རིན་ཆེན་ཕྱོགས་དུས་ཀུན་ཏུ་རྒྱས་གྱུར་ཅིག
།ཕས་
།
ཅེས་ མཁས་ གྲུབ་ ཀུན་ གྱི་ གཙུག་ རྒྱན་ ལྕང་ སྐྱ་ རོལ་པའི་རྡོ་ རྗེའི་ཉམས་
མགུར་འདི་ལ་སྔགས་དང་སྦྱར་བའི་འགྲེལ་པ་ཞིག་དགོས་ཞེས་མཚུངས་བྲལ་
དམ་པའི་སྐྱེས་མཆོག་ལྕང་སྐྱ་མཆོག་སྤྲུལ་རིན་པོ་ཆེ་དང་། སྒྲུབ་ཁང་སྤྲུལ་པའི་སྐུ་
བཅས་ནས་བསྐུལ་ངོར་དམ་པ་གང་དེ་ལ་དད་པ་དང་ལྡན་པ། ༧གོང་མ་ཆེན་པོའི་
- 222 -

ལྟ་མགུར་ཨ་མ་ངོས་འཛིན་གྱི་འགྲེལ་པ།
C
ལུང་གིས་ཞྭ་སེར་བསྟན་པའི་གསལ་བྱེད་ཨ་ཆི་ཐུ་ནོ་མོན་ཧན་དུ་འབོད་པས་བཞི་
སྡེ་དགའ་ལྡན་བསམ་གཏན་གླིང་གི་རང་ཤག་ཟུང་འཇུག་བདེ་བ་ཆེན་པོའི་ཕོ་བྲང་
དུ་སྦྱར་བའི་ཡི་གེ་པ་ནི་དད་བརྩོན་དགེ་ལ་འདུན་པ་དྲུང་ཡིག་དགེ་སློང་རྒྱ་མཚོ་
དཔལ་འབར་གྱིས་བགྱིས་པ་ཛ་ཡནྟ། མངྒ་ལཾ།།
- 223 -